ไฟแนนซ์ทูเดย์
โดย...ภูคา
25 พ.ย. 2559

โดย...ภูคา 
ได้ข่าวว่าโครงการที่สั่งแบงก์รัฐแจกเสื้อดำ 8 ล้านตัวให้คนที่ลงทะเบียนคนจน ได้ปรับแผนจากภาคบังคับเป็นภาคสมัครใจแล้ว เนื่องจากมีแบงก์รัฐ บางแห่งขอสละสิทธิเพราะการจัดหาเสื้อดำคราวเดียวถึง 5 ล้านตัวนั้นคงไม่มีโรงงานไหนรับทำได้เพียงที่เดียว และจะยุ่งยากมากทั้งขั้นตอนการจัดซื้อจัดจ้าง รวมถึงเรื่องงบประมาณ คิดคร่าวๆ ถ้าเสื้อตัวละ 50 บาท ถ้าทำกันครบ 8 ล้านตัว ต้องใช้เงินถึง 400 ล้านบาทเลยทีเดียว และแบงก์ไหนที่มียอดลงทะเบียนมากๆ ถ้าต้องทำเสื้อจริง มีต้องควักเงินกันเพลิน
แต่ สมชัย สัจจพงษ์ ปลัดกระทรวงการคลัง ในฐานะประธานธนาคารกรุงไทย ซึ่งมียอดลงทะเบียนคนจนกว่า 1 ล้านราย สั่งผลิต เสื้อดำแจกผู้ที่มาลงทะเบียนต่อไม่ยอมล้มโครงการ
ชัยวัฒน์ อุทัยวรรณ์ ประธานกรรมการธนาคารอิสลาม หรือไอแบงก์ เริ่มหายใจคล่องเพราะแผนฟื้นฟูคืบหน้า หลังจากทำมากว่า 2 ปี งานนี้บอกว่าการกุศลเพราะเงินเดือนประธานแค่ 2 หมื่นกว่าๆ แต่ทำงานยันค่ำมืด และไม่เคยเบิกเงินแบงก์ไปใช้ส่วนตัว ขนาดเอาข้าวชาวนามาขายที่แบงก์ ยังควักเงินส่วนตัวไปซื้อช่วยชาวนาเลย